google/wiki40b huggingface dataset:
Rheydt

Rheydt er en bydel i byen Mönchengladbach i Nordrhein-Westfalen i Tyskland. Frem til 1929, og mellom 1933 og 1975, var Rheydt en egen by. De tyske nasjonalsosialistenes propagandaminister Joseph Goebbels ble født og vokste opp her. Det var også Goebbels som sørget for at Rheydt i 1933 arter ble en egen by. Da Rheydt i 1975 ble slått sammen med Mönchengladbach, bevarte sentralstasjonen sitt navn (Rheydt Hauptbahnhof). I Rheydt ligger slottet Rheydt, et av de best bevarte renessanseslott i verden.
Gravering

Gravering av grammofonplater

Gravering omfatter også den mekaniske metoden å risse et spor i en originalplate når en lager grammofonplater.
Hans Majestet Kongens Gardes medalje

Tildeling

Medaljen kan tildeles personer som har gjort en fortjenestefull innsats i eller for Hans Majestet Kongens Garde, eller som har utført en fremragende prestasjon.
Forslag om tildeling av medaljen kan framsettes av personell på alle nivåer, sivile såvel som militære, som tjenestegjør eller har tjenestegjort i Hans Majestet Kongens Garde. Forslag behandles av et medaljeråd som avgir innstilling til Gardesjefen, som fatter endelig beslutning om tildeling.
Need for Speed: ProStreet

Informasjon

Ifølge kilder vil spillet inneholde mye av det som ikke kom med i Need for Speed: Carbon, for eksempel drag racing, som var fraværende i NFS: Carbon. Det er også nevnt at man satser på å utvikle svært avansert grafikk som er egnet til neste generasjon av konsoller, og spesielt på å utnytte kraften i PlayStation 3. Spillmotoren blir en helt ny som er oppbygd fra grunnen for å passa til standarden for dagens raske systemer, i stedet for å oppgradere en eksisterende eldre spillmotor slik det ble gjort med NFS: Most Wanteds motor til NFS: Carbon. Spillet vil også inneholde mer realisme, altså det det blir mer realistisk enn forgjengerne i NFS-serien. NFS 11 vil gå bort fra den arkadelignende racingstilen fra tidligere titler i serien mot en mer realistisk racingstil i likhet med Grand Turismo-serien, og skape en hybrid av de to. Autosculpt fra NFS: Carbon blir beholdt og forbedret.
Leonel Power

Leonel Power (født mellom 1370 og 1385; død 5. juni 1445 i Canterbury) var en engelsk komponist fra overgangen mellom middelalder og renessanse.
Power og John Dunstaple var de ledende engelske musikerne tidlig på 1400-tallet.

Liv og virke

Lite er kjent om Powers liv. Stilkritiske analyser av musikken hans og sannsynlig alder ved tilsettingsdatoer, peker mot at han ble født en gang i perioden 1370 til 1385.
Bare 40 verk som definitivt kan tilskrives Power er bevart, men innflytelsen hans er sammenlignbar med Dunstaples. Power er den best representerte komponisten i Old Hall Manuscript, en av de få uskadde kildene til engelsk musikk fra tidlig 1400-tall – de fleste engelske manuskriptene ble ødelagt i oppløsningen av Englands klostre under Henrik VIIIs styre i årene 1536–1540.
Power var en av de første som satte ut ordinarium-messer i tematisk enhetlige satser beregnet på sammenhengende framføring.
Walibi Holland

Historie

Parken startet i 1971 opp under navnet Flevohof som en gård hvor urbane kunnskap kan gi jordbruk. Når den tidligere Flevohof gikk konkurs i 1991, ble parken tatt over av Walibi group og omdøpt Walibi Flevo. Denne parken ble kjøpt av Premier Parker i 1998 og ble så forandret i 2000 til Six Flags Holland. Siden '2011 har dagens navn vært i bruk. De fleste severdigheter, blant annet berg-dal-baner og mange andre "thrill rides" er fra Six Flags og Walibi Flevo perioden. I de siste årene har parken forsøkt å presentere seg selv mer som en familiepark.
De Danske, Norske og Tydske Undersaatters Glæde

De Danske, Norske og Tydske Undersaatters Glæde er en kantate fra 1757 med musikk av Georg Philipp Telemann.
Den er skrevet på bestilling fra latinskolen Christianeum i Altona som hyldest til kong Frederik V på hans fødselsdag den 31. mars 1757. Teksten er forfattet av prest i Vor Frue kirke i Odense, Salomon von Haven. Kantaten består av tre deler på henholdsvis dansk, tysk og latin og hyller både kongens økonomiske tilskudd til skolen og hans tro dronninger Louise og Juliane Marie. I den latinske delen blir både Odin, Apollon og Gud Fader påkalt. 
Det vites ikke om den trykte utgave fra 1757 er et klaverarrangement av en opprinnelig rikere, instrumentert versjon.
Entourage (film)

Handling

Filmstjernen Vincent Chase er sammen med Eric, Turtle og Johnny tilbake igjen, sammen med superagenten som nå er blitt studiosjef, Ari Gold. De skal igang med et risikofylt prosjekt som fungerer som Vinces regissørdebut.
Punta Arenas

Punta Arenas er en by og kommune helt sør i Chile. Kommunen har 131 592 innbyggere (2017). Punta Arenas er hovedstad i Region XII Magallanes y de la Antártica Chilena. Den ligger ved bredden av Magellanstredet, og er verdens sørligste by med over 100 000 innbyggere.
DS «Kong Gudrød»

Historie

DS «Kong Gudrød» ble overlevert rederiet i september 1910, og ble satt inn på den kombinerte passasjer- og godsruten mellom Hamburg og Finnmark. På 1920-tallet gikk skipet i ilgodsruten mellom Oslo og Nord-Norge. På slutten av 1920-tallet ble det behov for å erstatte rederiets hurtigruteskip DS «Haakon Adalstein», og DS «Kong Gudrød» ble valgt som avløser. Fra 1929 til 1935 gikk skipet mer eller mindre fast i hurtigruten som reserveskip. I 1936 ble hun solgt til Pärnu Laeva AS i Pärnu, Estland, omdøpt til «Estonia», og satt inn i rute mellom Tallinn og Stockholm.
Sommeren 1940 ble Sovjetunionen og Nazi-Tyskland enige om delingen av blant annet Polen, Estland, Latvia og Litauen. Estland ble innlemmet i Sovjetunionen, og DS «Estonia» ble overtatt av de nye makthaverne. Under Tysklands angrep på Sovjetunionen sommeren 1941 ble skipet tatt i prise av den tyske marinen. Hun ble ført til Åbo i Finland og brukt som moderskip for marinefartøyer i Østersjøen. Fra 1943 gjorde skipet tjeneste som losjiskip ved FlaK-Schule (FlugabwehrKanone – anti-luftskyts skole) i Swinemünde, senere i Kiel. Etter den tyske kapitulasjonen i mai 1945 ble DS «Estonia» funnet i Kiel, og var i så dårlig forfatning at hun unngikk å bli tatt som krigserstatning.
I etterkrigstidens Tyskland var det restriksjoner på skipsfart. Etter at restriksjonene ble lettet på i 1949, kjøpte Karl Waap i Kiel skipet og begynte å reparere og bygge henne om. På grunn av finansielle problemer ble arbeidet avsluttet da det var halvferdig, og skipet ble overtatt av banken. Skipet ble videresolgt og i 1954 ble det levert fra verftet, totalt ombygget. Skipet ble døpt MS «Mönkedamm», og var nå et motorskip med hovedmotoren akter. I 1963 kjøpte Lübeck Linie AG i Lübeck, Tyskland skipet og døpte henne om til MS «Overbeck». Hun gikk i bilfrakt-rute mellom Tyskland og Sverige fram til 1966, da hun ble solgt til et belgisk rederi og omdøpt MS «Boom». I 1968 kjøpte greske interesser skipet og døpte henne «Efthycia», og i 1970 «Phaedra».
Etter 1977 er skipets videre skjebne uklar. Ifølge noen kilder ble skipet solgt til Filippinene i 1977, hvor hun var i trafikk til midten på 1990-tallet. Andre kilder mener at skipet forble i Hellas, og at hun ble strøket fra skipsregistrene i 1997.

Skipet

DS «Kong Gudrød» var bygd som et kombinert passasjer- og godsskip (også kalt ilgodsdamper). Ved levering var tonnasjen 1 091 bruttoregistertonn, 648 nettoregistertonn, og lasteevnen var 1 000 dødvekttonn. Hovedmaskinen var en kullfyrt trippel ekspansjon dampmaskin bygd ved Trondhjems Mekaniske Værksted. Oppgitt ytelse var 800 ihk (indikerte hestekrefter), og 132 nhk (nominelle hestekrefter), noe som ga en toppfart på 12,5 knop. Etter ombyggingen i 1956 var hovedmotoren en åttesylindret totakts Sulzer dieselmotor med 1 200 bhk. Skipet var ved levering sertifisert for 242 passasjerer i kystfart, og 100 passasjerer i internasjonal fart.
Liten kongledvergmåler

Utseende

En liten (vingespenn 17 – 21 mm), slank, gråbrun måler. Den er svært lik på stor kongledvergmåler (Eupithecia abietaria), men er litt mindre og vingenes mørke tegninger er mørkbrune, ikke svarte, særleg er dette tydelig med forvingens mørke flekk. Forvingen har et ganske bredt, brunt, halvsirkelformet tverrbånd ved roten. Litt innenfor midten av vingen har den en oval, sjokoladebrun flekk. Forvingens tverrbånd i midten er mindre markert enn hos stor kongledvergmåler. Forvingens ytterkant er brun med en hvit siksak-tverrstripe. Larven er rosaaktig grå, med spredte, små, svarte flekker.

Levevis

Arten finnes i barskog. Larvene lever på gran og furu, i alle fall av og til i galler danner av bartrelus (Adelgidae).

Utbredelse

Arten er bare kjent fra Europa. I Norge er den funnet spredt over hele landet nord til Finnmark, men det er få funn på Vestlandet.
Tamaulipas

Historie

Navnet på staten er avledet av det huastekiske ordet Tamaholipa. Betydningen er noe uklar, men det kan bety «stedet med høye fjell».
Før den spanske erobringen bodde det ulike stammer i området, og den mest betydningsfulle var huastekerne. Den florentinske oppdagelsesreisende og kartografen Amerigo Vespucci (som ordet Amerika er avledet av), besøkte også Tamaulipas på 1500-tallet, og skrev at de innfødte kalte sitt land Lariab. I 1554 ble byen Tampico grunnlagt, men territoriet var svært utsatt for angrep fra den opprinnelige befolkningen. De ble i sin tur enten utryddet eller gjort til slaver. I 1732 kom José de Escandón til området, og påbegynte et aggressivt program for kolonisering og passivisering av urfolket i området.
Etter den meksikanske uavhengigheten i 1821 følte mange i Tamaulipas en avstand til den meksikanske sentralregjeringen. I 1840 ble så la República de Río Grande (Republikken Rio Grande) grunnlagt uavhengig av den meksikanske sentralregjeringen. Denne ble imidlertid fort slått ned av meksikanske tropper. Under borgerkrigen i Mexico (1910–20) fant det sted flere viktige slag i Tamaulipas.

Geografi

Tamaulipas er svært i utstrekning, og krysses av Krepsens vendekrets. Klimaet varerer mye, mot kysten, spesielt i sørøst, er det fuktig og varmt, mot nordøst er det mer temperert med regntid om sommeren. I innlandet og i fjellet er det tørt. Mot nord ligger lavlandet rundt elva Río Bravo del Norte, kjent i USA som Rio Grande. Mot vest ligger fjell og ørkenstrøk, mens kystområdene i sør er skogkledde.

Økonomi

Tamaulipas tilhører de mer utviklede nordlige statene i Mexico, og nærheten til Texas merkes godt i økonomien. Over statens 15 grenseoverganger til Texas går 30% av Mexicos internasjonale handel. Nuevo Laredo (Tamaulipas) og Laredo (Texas) er den aller viktigste grenseovergangen. Over denne grenseovergangen går 28% av NAFTAs (den nordamerikanske frihandelssonen) handel. Grensebyene mot Texas vokser enormt, og her lages forbruksvarer for markedene i USA og Canada i maquiladoras, fabrikker. Petrokjemisk industri er viktig i Altamira, Ciudad Madero og Tampica. Næringsmiddelindustri er viktig i store deler av delstaten.
Jordbruket er også viktig. Mot nord dyrkes det bygg, hvete, mais og bomull, mens man i tillegg i sør kan dyrke sitrusfrukter, sukkerrør osv. Kjøtt- og melkeproduksjoner er også stor. Kveg fra Tamaulipas eksporteres til hele Mexico og til USA. Svin, sau, geit og fjørfe som kylling og kalkun betyr også mye. Birøkt inngår også i jordbruksproduksjonen.
Shinichi Morishita

Japans herrelandslag

Shinichi Morishita spilte 28 landskamper for Japans herrelandslag.
Brunt kilefly

Utseende

Et middelsstort (vingespenn 34 – 44 mm), gråbrunt nattfly. Forvingen har et par med runde, svarte flekker ved roten g et par på innersiden av ringmerket. Nyre- og ringmerkene er lyskantet og området mellom dem noe formørket. Dessuten er det en mørk flekk ved framkanten like utenfor nyremerket. Ytre mellomlinje, som danner ytterkanten av vingens midtfelt, er lys, bred og jevnt krummet, området utenfor dette er gjerne noe mørkere enn resten av vingen, ensfarget bortsett fra at vingeårene ofte er mørke. Bakvingen er mørkgrå. Larven er brunlig med en lys sidestripe.

Levevis

Brunt kilefly lever i løvskog. Larvene utvikler seg på ulike urter, blant andre syrer (Rumex spp.). De voksne sommerfuglene flyr i juli – september.

Utbredelse

Den er utbredt i Europa østover til Armenia og Kaukasus, dessuten er det usikre funn fra Marokko. I Norge er den funnet i Akershus og nedre Buskerud, og fra Rogaland til Sogn og Fjordane.
Sosialhøgskolen i Trondheim

Sosialhøgskolen i Trondheim var en høgskole for sosionomutdanning, etablert i Trondheim i 1964 som Sosialskolen i Trondheim.
Skolen fikk høgskolestatus i 1968, og hadde lokaler i Lade gård. I 1989 startet man barnevernspedagogisk utdanning ved skolen. Den fikk da to linjer: sosiallinjen og barnevernslinjen.
I 1994 ble skolen fusjonert inn i Høgskolen i Sør-Trøndelag (HiST), og da HiST gikk inn i Norges teknisk-naturvitenskapelige universitet (NTNU) fra 1. januar 2016, ble fagene videreført i Fakultet for helse- og sosialvitenskap.
Rouge

Rouge (fra fransk rouged som betyr «rød») er en kosmetikkartikkel som tjener til å justere ansiktsfarvens teint, slik at kinnene fremstår som rødere og dermed som yngre og «sunnere». Den består oftest som et talkumaktig pudder tilsatt rødt fargestoff.
Det som utgjør fargestoff har gehalt som safflor, en med rosenolje parfymert løsning av karmin i salmiakkspiritus og rosenvann, eller en blanding av karmin eller safflorrød med talk. En annen vel anvendbar rouge er Schnouda, en farveløs blanding av alloxan (tillaget fra urinsyre) med cold cream, som farger huden rød.
Den påføres ned en rougepensel. Rougering av kinnene stammer fra den franske kong Ludvigs XVIs tid, da i og for seg nan fortsatt anså en fornem blasshet som et kjennemerke for den adelige stand, men det også var blitt mote med avveksling. På de allerede hvidpudrede ansikter ble det da lagt på litt rødt - rouge. 
Rouge oppbevares i små dåser, som i høyden kan bli på størrelse av små håndtallerkener.
I lengt senere tid med motens utvikling og kosmetikkendustriens muligheter benyttes også på rouge tidvis også andre faregoner på kinnene, som blå, fiolett, rosé og  terracotta.
Tåtten om Brand den gavmilde

Tåtten om Brand den gavmilde eller Tåtten om Brand den rause (norrønt Brands þáttr örva) er en tått, en kort islendingesaga, fra slutten av 1200-tallet. Den korte historien foregår i Norge, nær Harald Hardrådes hoff og forteller om hvordan kongen setter Brandr Vermundarsons vidgjetne gavmildhet på prøve, og om hvordan Brand besvarer kongens ønsker med en diskret hint. Sagaen har blitt beskrevet som «a gem among Old Icelandic short stories.» Teksten er et karakteristisk eksempel på den type anekdoter hvor en øvrighetsperson blir målbundet.
Brands venn Tjodolf skryter av ham overfor kongen. Kongen vil sette gavmildheten på prøve, og sender Tjodolf for å be om først kappen, deretter en gullbeslått øks og til sist Brands kjortel. Denne siste gir Brand bare fra seg etter å ha skåret av ett erme. Kongen bemerker at «dette har han gjort fordi han tror at jeg bare har en hånd; den til å kreve med, og ingen til å gi med.» Kongen kaller deretter Brand til seg og gir ham rike gaver.
Tåtten er oversatt til nynorsk flere ganger, senest av Sveinbjørn Aursland i 1980 med tittelen Tåtten om Brand den rause. Oversatt til bokmål i fembindsverket Islendingesagaene, 2014
NDB

Definisjon på et radiofyr

Et L/MF (low- or medium frequency) eller UHF (ultra high-frequency) radiofyr sender bærebølge i alle retinger, rundstrålende, slik at en pilot i et fly kan peile inn stasjonen og avgjøre retningen til eller fra radiofyret.

Med retning menes

Retningen i horisontalplanet til eller fra et hvert punkt, målt medurs,  i forhold til sann nord, magnetisk nord eller et annet referansepunkt i 360 grader.
Samfundet i Halden

Samfundet i Halden var navnet på tidligere Halden Arbeidersamfund. Bygningen stod ferdig i 1891 og fungerte som arbeidersamfunn frem til Studentsamskipnaden i Østfold (SiØ) overtok store deler av huset i 1993. Huset er en murbygning på over 2.500 kvadratmeter fordelt på fire etasjer og ligger i Violgata 3, Halden sentrum. Arkitekt var den lokale Wilhelm Christian Suhrke (1863–1950).
I 1997 overtok SiØ driften av hele Samfundet. 17.01.2008 ble det sendt ut pressemelding fra Studentsamskipnaden i Østfold der det kom frem at driften av huset avvikles fra 1. februar 2008. Centrum Scene leide huset i en periode og åpnet 2009 men gikk konkurs april 2010.
Bygningen har kjellerlokalene med bar, cafe/bar i 1. etasje, storsal i 2. etasje samt kontorer og lag- og foreningsrom i 3. etasje. Tre scener og en uteservering.
Halden Studentsamfund hadde tidligere tilhold i Samfundet sammen med Studentsamskipnaden og Studentorganisasjonen i Østfold.
Bygningen ble i september 2015 solgt til ny eier.
2017 ble det åpnet en ungdomsklubb for ungdommer i aldrene fra 10-20 år, og er en av Haldens største ungdomsklubber.
Bengshan

Bengshan (kinesisk: 蚌山区; pinyin: Bèngshān Qū) er et bydistrikt i byprefekturet Bengbu i provinsen Anhui i Folkerepublikken Kina. Det har et folketall på 220 000.

Administrative enheter

Subdistriktene Tianqiao (天桥街道), Qingnian (青年街道), Wei'er-gaten (纬二路街道), Huangzhuang (黄庄街道), Hongyecun (宏业村街道)
Kommunene Xuehua (雪华乡), Yanshan (燕山乡)
Dan Calichman

Landslaget

Dan Calichman spilte 2 landskamper for USAs herrelandslag.
Fannar Þór Friðgeirsson

Karriere

Friðgeirsson spilte for den islandske klubben Valur Reykjavík fram til sommeren 2010, da han gikk til TV Emsdetten, som spilte i 2. Handball-Bundesliga. Friðgeirsson gikk til Bundesligaklubben HSG Wetzlar i forkant av 2012/13-sesongen.
Samiske geografiske navn i Rindal

Samiske geografiske navn i Rindal (knr 1567) angir stedsnavn i Rindal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk, men bare sørsamisk er aktuelt i Rindal kommune.
NM i kickboksing 2007

NM i kickboksing 2007 ble arrangert 13. april i Oslo. Arrangør var Sentrum KBK.
Kongepokalene ble vunnet av Mette Solli og Christian Kvatningen.
Szymon Żurkowski

Landslaget

Han ble tatt ut i Polens bruttotropp til VM i fotball 2018 i Russland.
Lisa Thomasson

De første versene av Lappflickan

Hennes mest kjente vise, Lappflickan, ble skrevet av lærarinnen Augusta Amalia Wilén omkring 1897.
Bland Ovikens snökrönta, skyhöga fjäll,
bland grönskande furor där ligger mitt tjäll,
där växte jag opp, likt en lilja i knopp.
Där lärde jag blicka mot himmelen opp.
Det tjället var ringa, dess dörr var så låg,
men aldrig en kärare boning jag såg.
Jag var arm uppå guld, men min Gud var mig huld,
jag kände ej världen, dess synd och dess skuld.
NM i mangekamp 1996

NM i mangekamp 1996 var en del av NM i friidrett 1996, og ble arrangert som et eget mesterskap på Furumo Idrettspark i Modum, 
6. og 7. juli av Modum FIK.
Det ble konkurrert i tikamp for menn og sjukamp for kvinner.
1. divisjon bandy for herrer 2005/06

1. divisjon bandy for herrer 2005/06 var det nest øverste nivået i norsk bandy sesongen 2005/06. Serien startet 15. november 2005 og varte til 21. februar 2006. Deretter var det kvalifiseringsspill for opprykk og nedrykk.
Tvungent psykisk helsevern

Tvungent psykisk helsevern er psykiatrisk behandling mot pasientens vilje, og ofte foregår behandlingen i lukket avdeling. Behandlingen reguleres i Norge av psykisk helsevernloven kapittel 5.
Fleksnes fataliteter

Hovedpersonen Marve Almar Fleksnes

Marve Almar «Christer» Fleksnes (Rolv Wesenlund) ble født i 1936. I episoden Blodgiveren oppgis fødselsdatoen som 7. juni, mens i en annen episode oppgis datoen 17. september (som er identisk med Rolv Wesenlunds fødselsdato) som Fleksnes' fødselsdag.  I serien Den unge Fleksnes, oppgis det midlertid at Marve er født i vektens tegn, tre uker før termin, som skulle vært i skorpionens tegn. Det plasserer Fleksnes sin fødselsdato mellom 1. og 22. oktober. Marve fremstilles som en påståelig, egenrådig og sosialt uintelligent mann, som jukser og farer med løgn når han finner det hensiktsmessig. Han har et elendig håndlag med kvinner og er derfor dømt til et liv som evig ungkar.
Marve flyttet for seg selv etter å ha vært «Grønningen» i marinen, men et eget hjem hindret ikke hans mor, spilt av Aud Schønemann, bedre kjent som «Moder'n», fra å ha sin egen nøkkel slik at hun kan komme og gå akkurat som hun vil, noe som skaper mange latterlige og morsomme  hendelser igjennom serien. Denne tragiske figuren har glimt i øyet, men tenker høyt og uttrykker seg ikke alltid like passende. Dette fører til en rekke uheldige samtaler og diskusjoner med de han møter.

Episodeoversikt

Det ble i alt produsert 41 episoder av Fleksnes (hvorav to episoder som ikke opprinnelig ble vist på TV). De ble produsert i henholdsvis 1972, 1974, 1976, 1981, 1982, 1988, 1995 og 2002. I 1995 ble det vist en episode som ble filmet i 1981, men som aldri før hadde vært vist, dette fordi originalbåndene ved en feiltagelse ble slettet før redigeringen var påbegynt. Det eneste som fortsatt var intakt var noen VHS-videokassetter. Det er fra dette arbeidsmaterialet at episoden Morderen som forsvant har blitt redigert til en ferdig Fleksnes-episode som ikke ble vist før 1995. Episodene fra 1988, som den gang var ment som den endelige avslutningen på Fleksnes-serien, skiller seg ut fra episodene i de tidligere sesongene ved at disse episodene er laget som en følgetong (alle tidligere episoder har selvstendig handling). Disse episodene var tenkt som en "Best of"-sesong, hvor de fleste episodene består av sammenredigerte klipp fra tidligere sesonger flettet sammen med nyinnspilte rammesekvenser. Episodene fra 1988 er for øvrig de eneste som ikke hittil (2006) er utgitt på DVD.
I 2002 kom imidlertid "nok" en avsluttende episode av serien, som definitivt ble den siste av den originale serien. Dette var noe av det siste Aud Schønemann gjorde som skuespiller før hun ble syk og døde noen år senere. Rolv Wesenlund har dog senere opptredd som Marve Fleksnes i spinoff-serien Den unge Fleksnes i 2010.
Norsk-Tysk Handelskammer

AHK i Oslo/ Norsk-Tysk Handelskammer

Norsk-Tysk Handelskammer i Oslo ble etablert 4. juni 1986. I dag har kammeret 29 medarbeidere og over 780 medlemmer fra Norge og Tyskland.

Tjenester

AHK i Norge gir norske foretak som vil etablere seg i Tyskland og tyske foretak som vil inn på markedet i Norge råd og hjelp om rådende markedsbetingelser i det respektive landet. Handelskammeret hjelper et foretak å komme inn på markedet, og står til disposisjon for foretaket videre fremover hvis det skulle være nødvendig. Spekteret av tjenester som tilbys er blant annet markedsstudier, forretningspartnerformidling, messerepresentasjon og organisering av fellesstander, mva-representasjon og personalforvaltning.
Norsk-Tysk Handelskammer tilbyr sine medlemmer fagseminarer og tilgang til større arrangementer som medlemmene kan benytte som kontaktforum. I tillegg tilbys medlemmene næringslivsmagasinet «connect» som kommer ut fire ganger i året.

AHK verden over

AHKene er bilaterale privatrettslige foretak som forenes av tre felles funksjoner: medlemsorganisasjon, arbeid for å fremme tysk utenlandshandel samt tjenesteytelser. De enkelte avdelingene finansieres ved hjelp av salg av tjenester og fra bidrag fra i alt 50 000 medlemmer verden over. For ivaretakelse av forskjellige oppgaver som har offentlig interesse mottar AHK-ene statlige midler fra det tyske Næringslivsdepartementet (Bundeswirtschaftsministerium).
Christian Kittilsen

Tegneserieskaper

Kittilsen skapte og tegnet flere tegneserier. Hans mest kjente tegneserie var om hesten Grane. Denne tegneserien gikk som dagstripe i avisa Aftenposten fra 1963 til 1972. Dette var Norges første tegneserie som hadde naturvern som hovedtema. I 1952 avsluttet Ivar Mauritz-Hansen sitt arbeide med sin klassiske tegneserie Nils og Blåmann. Christian Kittilsen tok da over dette arbeidet. Senere overtok Erik von Krogh.
Som en av flere kunstnere ble han engasjert av Åsmund S. Lærdal til å arbeide for Lærdals barnebokforlag. I en tiårsperiode var han forlagets mest benyttede kunstner, og illustrerte både puslespill, malebøker – som barna skulle fargelegge selv –, julekort, nyttårskort og andre postkort, samt ulike bildebøker og eventyrsamlinger.